Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 1999. évi LXV. törvény megalkotásával.
Paragraph Index: 1206

e) arra jogosultat a választásban, illetõleg a népszavazásban akadályoz, vagy erõszakkal, fenyegetéssel, megtévesztéssel, illetõleg anyagi juttatással befolyásolni törekszik, (…) bûntettet követ el és három évig terjedõ szabadságvesztéssel büntetendõ.” Mind a 13 kisebbségtõl érkezett hivatalunkhoz panasz vagy informális jelzés arról, hogy a választáson nem a kisebbségi közösség tagjai indultak jelöltként. Pontos adatok hiányában csak becsülni lehet, hogy legnagyobb számban a bolgár, a román és az örmény választásokra volt jellemzõ az „álkisebbségiek” megjelenése. Számos esetben a jelölt korábban más kisebbség színeiben próbált mandátumot szerezni. Volt példa arra is, hogy az országos vagy a helyi közéletbõl kiszorult politikusok kisebbségi jelöltként szerepeltek. Kénytelenek voltunk arról tájékoztatni a panaszosokat, hogy nincsenek olyan jogi eszközök, amelyekkel fel lehetne lépni a visszaélések ellen. Nem lehet megakadályozni olyan jelöltek részvételét a választáson, akik nem tartoznak a kisebbségi közösséghez és valószínûsíthetõen csak anyagi vagy más önös érdekek vezérlik õket. A választójogi törvények semmilyen garanciát nem nyújtanak arra, hogy kizárólag a kisebbségi közösséghez kötõdõ jelöltek indulhassanak a választáson. A szabályozás hiányosságai miatt bárki tetszése szerinti kisebbség „színeiben” jelöltetheti magát, akár ciklusonként váltogatva a képviselni kívánt közösséget.15 A Nektv. azáltal, hogy meghatározza a nemzeti és etnikai kisebbség definícióját, egy szempontrendszert állít fel az adott közösség objektív kritériumainak meghatározásához. Ezek a követelmények nemcsak a közösség szintjén fogalmazhatóak meg, hanem azzal az egyénnel szemben is, aki magát a kisebbség tagjaként kívánja elismertetni. Az egyén szubjektív döntése alapján nem vallhatja magát a kisebbségi közösséghez tartozónak, legfeljebb arra van joga, hogy lemondjon a ténylegesen meglévõ identitásának kinyilvánításáról. A Nektv. azon elõírása, mely szerint „valamely nemzeti, etnikai csoporthoz… való tartozás vállalása és kinyilvánítása az egyén kizárólagos és elidegeníthetetlen joga” összhangban van az Európa Tanács nemzeti kisebbségek védelmérõl szóló keretegyezményével. A nemzetközi dokumentum – melyhez Magyarország is csatlakozott – így fogalmaz: „minden, valamely nemzeti kisebbséghez tartozó személynek joga van szabadon megválasztani, hogy kisebbségiként kezeljék-e vagy sem, és ebbõl a választásából vagy e választásával összefüggõ jogainak gyakorlásából semmiféle hátránya ne származzék”16. A keretegyezményhez fûzött magyarázat szerint az idézett rendelkezés nem foglalja magában a tetszés szerinti választás jogát a kisebbséghez tartozás kérdésében. Az egyén szubjektív választása elválaszthatatlanul kötõdik a személy azonosságtudatát meghatározó lényeges objektív kritériumokhoz. Álláspontunk szerint a kisebbségek önkormányzáshoz való alkotmányos jogának érvényesülése érdekében meg kell teremteni annak feltételeit, hogy a választásokon csak az adott közösséghez tartozó, azzal azonosságot érzõ kisebbségi jelöltek indulhassanak. A válaszhatóság joga („passzív választójog”) elviekben az alábbi módon korlátozható:

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes